Kergu õigeusu kalmistu
Kergu õigeusu kalmistu on kalmistu Pärnu-Jaagupi kihelkonnas Pärnumaal, praeguse haldusjaotuse järgi Kergu külas Põhja-Pärnumaa vallas Pärnu maakonnas. Kalmistu rajati arvatavasti 1862. aastal, kui Kergu mõisa omanik Zenaida von Keyserling kinkis 1852. aastal asutatud kogudusele maatüki ehitiste jaoks. Kalmistu on arvele võetud ajaloomälestisena.